Ca gudé gunná Jesús da caní,
naꞌ bdxúaje̱ꞌ nen benneꞌ caꞌ dxusé̱dene̱ꞌ chee̱ chjaque̱ꞌ xecha laꞌa xe̱gu Cedrón.
Lataj naꞌ zé̱le̱ꞌe̱ xaga olivo naga guxúꞌu Jesús nen benneꞌ caꞌ.
Cáꞌanqueze Judas,
bénneaꞌ dxudée̱ꞌ Jesús lu naꞌ benneꞌ caꞌ dxeledábague̱ꞌ Le̱ꞌ,
núnbeꞌe̱ lataj naꞌ laweꞌ da zaneꞌ lasa guxíaj Jesús naꞌ nen benneꞌ caꞌ dxusé̱dene̱ꞌ.
Caꞌ guca,
bzrin Judas naꞌ nen tu cueꞌ benneꞌ caꞌ dxjaque̱ꞌ wedil-la,
ne nen bal-la benneꞌ xraꞌaga we̱n zrin chee̱ xudauꞌ,
benneꞌ caꞌ gulesel-la benneꞌ xíchaje̱ caꞌ chee̱ bxruze caꞌ,
ne benneꞌ fariseo caꞌ.
Zaj nuꞌe̱ xaga,
ne xia caꞌ,
ne xiꞌ caꞌ,
ne xiꞌ xedxe.
Jesús ba nézene̱ꞌ ca da gaca chee̱ꞌ,
naꞌ chee̱ le̱ naꞌ bdxúaje̱ꞌ lau benneꞌ caꞌ,
naꞌ bche̱be̱ꞌ le̱ꞌ:
―¿Nuzra dxexílajle?
Belexeche̱be benneꞌ caꞌ:
―Jesús,
benneꞌ Nazaret.
Jesús beche̱be̱ꞌ:
―Nedaꞌ naꞌ.
Judas,
bénneaꞌ dxudée̱ꞌ Jesús lu naꞌ benneꞌ caꞌ zúaqueze̱ꞌ ládujla benneꞌ caꞌ.
Gate gunná Jesús:
Nedaꞌ naꞌ,
naꞌ benneꞌ caꞌ belexebigue̱ꞌ lau Jesús,
ne xeajlechazte̱ꞌ lu xu.
Nadxa Jesús bche̱be̱ꞌ benneꞌ caꞌ da xula:
―¿Nuzra dxexílajle?
Gulenná benneꞌ caꞌ:
―Jesús,
benneꞌ Nazaret.
Nadxa guzre Jesús benneꞌ caꞌ:
―Ba guchaꞌ leꞌe nedaꞌ naꞌ.
Che dxexílajle nedaꞌ,
le güe benneꞌ caní lataj cheajxaque̱ꞌ.
Ca guca da nigá guca li ca gunná Jesús,
gunné̱ꞌ:
“Benneꞌ caꞌ be̱nna Xraꞌ nedaꞌ,
netue̱ꞌ quebe bnitiaꞌ.”
Nadxa Simón Pedro,
ne nuꞌe̱ xia,
guléaje̱ꞌ na,
naꞌ guchugue̱ꞌ naga da zua xabe̱la chee̱ Malco,
we̱n zrin chee̱ bxruze blau.
Jesús guzre̱ꞌ Pedro:
―Begúꞌu xia chiuꞌ lu zre na.
Ca da ba nun Xraꞌ siꞌ sacaꞌ nedaꞌ,
¿quebe dxal-laꞌ sacaꞌ na?
Nadxa benneꞌ dxjaca wedil-la,
ne benneꞌ dxenná beꞌene̱ꞌ le̱ꞌ,
ne benneꞌ xraꞌaga we̱n zrin chee̱ judío caꞌ gule̱l-le̱ꞌ Jesús,
ne buluchéaje̱ꞌ Le̱ꞌ.
Nadxa guleché̱ꞌe̱ Jesús lizre Anás.
Anás nigá naque̱ꞌ xrtau zriꞌine Caifás,
bénneaꞌ naque̱ꞌ bxruze blau iza naꞌ.
Caifás nigá naque̱ꞌ bénneaꞌ guzre̱ꞌ judío blau caꞌ gácadxa chaweꞌ gate tuze benneꞌ waláz chee̱ xe̱zr la xu chee̱ꞌ.